ירגזי הכף

ירגזי הכף (שם מדעי: Melaniparus afer) הוא מין ציפור שיר קטנה ממשפחת הירגזיים.

== מאפיינים ==
ירגזי הכף הוא עוף קטן, שאורכו 15 ס"מ.<ref></ref> ראשו, זנבו וחזהו שחורים, ולחייו לבנות. הגחון אפרפר בהיר וחצוי על ידי פס שחור ארוך העובר מהחזה עד לזנב. הכנפיים אפרפרות כהות. ירגזי הכף דומה לירגזי האפרורי, אבל פחות צהבהב, בכנפיו אין שוליים לבנים, וזנבו קצר יותר. השיר נשמע כ-"פייט-צ'ו-צ'ו, טודי-טודי-טודי".<ref></ref>

ירגזי הכף נצפה לרוב בקבוצות קטנות של 2–6 פרטים. עונת הקינון היא בחודשי אוגוסט עד מרץ. הירגזי מקנן בחללים טבעיים ומעשי ידי אדם. הטלת הביצים מתחילה באוגוסט-אוקטובר עם תיעוד בודד ממאי 1968.<ref name=":0">[https://sabap2.birdmap.africa/docs/sabap1/551.pdf (Southern) grey tit - Species text in The Atlas of Southern African Birds.]</ref> הקן הוא גביע של עשבים יבשים, שיער, צמר נוצות וחומרים דומים. הנקבה מטילה 3–4 ביצים לבנות ומנוקדות באדום בגודל 19.2×14.6 מ"מ. ודוגרת עליהן 14 יום.<ref name=":2"></ref> לא ידוע על נדידה, אבל ישנה ירידה בכמות התצפיות באמצע הקיץ, אז משוער כי מתבצע חילוף הנוצות.<ref name=":0" /> ירגזי הכף מחפש מזון בשיחים ובעצים וניזון מחרקים. במעופו הגלי הירגזי מחליף בין טפיחות כנף קצרות ומהירות בטיפוס מעלה ואז קיפול הכנפיים בצלילה.<ref name=":2" />

== תפוצה ובית גידול ==
ירגזי הכף ב[[שמורת הטבע נאמאקווה, דרום אפריקה.]]
ירגזי הכף מצוי בדרום אפריקה, דרום נמיביה ולסוטו, בסוואנות וחורש ים-תיכוני, שדות וביצות וצוקים סלעיים. הוא מצוי בכף התקווה הטובה, ומכאן שמו.<ref name=":3" /> בקארו הוא מצוי בעיקר בצמחייה שיחית ובאזורים סלעיים. לאורך החוף הוא מתרחק מהסלעים וחי בצמחיות סטראנדפלד ורנוסטרפלד, ובכפרים. בלסוטו הוא מצוי בעיקר באזורים סלעיים עם צמחייה עבה וצפופה, אבל גם בערבות עשב סלעיות.<ref name=":0" /> טווח התפוצה של מין זה גדול (כ–795,000 קמ"ר), ולכן הוא אינו מתקרב לסף סכנת הכחדה לפי קריטריון גודל הטווח. לא כימתו את גודל האוכלוסייה, אך מעריכים כי המין לא מתקרב לסף סכנת ההכחדה על פי קריטריון גודל האוכלוסייה. מגמת האוכלוסייה יציבה, ועל כן אין ירידה מהירה דיה כדי להתקרב לסף סכנת הכחדה לפי קריטריון מגמת האוכלוסייה. על כן, ירגזי הכף מסווג כמין ללא חשש.<ref name=":3"></ref>

== טקסונומיה ==
ירגזי הכף תואר לראשונה על ידי יוהאן פרידריך גמלין בשנת 1789. הסוג מלאניפרוס תואר על ידי שארל לוסיאן בונפרטה בשנת 1850.<ref></ref><ref></ref> עם זאת, שנים רבות נחשב הסוג לחלק מהסוג ירגזי. מחקר משנת 2013 הראה שהמינים האפריקאיים בסוג ירגזי יוצרים קלייד עצמאי והמליץ לפצלם לסוג מלאניפרוס,<ref name=":1"></ref> כפי שביצעו גופים אחדים, בהם IUCN{{כ}},<ref>[https://www.iucnredlist.org/species/103762456/113022992 ירגזי מפויח], באתר הרשימה האדומה של IUCN</ref> ו-IOC .<ref name=":4"></ref> לעומתם, ITIS עדיין מציג את מיני הסוג מלאניפרוס בסוג ירגזי.<ref></ref>

העץ הפילוגנטי של הסוג מלאניפרוס על פי יוהנסון ואחרים (2013):<ref name=":1" />

לירגזי הכף 2 תת-מינים, כאשר הטיפוסי, M. a. afer הוא הצפוני מביניהם וחי בנמיביה ובמערב דרום אפריקה. השני, M. a. arens, שתואר בידי פיליפ קלאנסי ב-1963 הוא הדרומי וחי בדרום דרום אפריקה ובלסוטו.<ref name=":4" />

== קישורים חיצוניים ==

* מפת תחום תפוצה והקלטות של [https://xeno-canto.org/species/Melaniparus-afer ירגזי הכף] באתר Xeno-canto 
== הערות שוליים ==

קטגוריה:בעלי חיים שתוארו ב-1789
קטגוריה:טקסונים שתוארו בידי יוהאן פרידריך גמלין
קטגוריה:ירגזיים
קטגוריה:דרום אפריקה: עופות
קטגוריה:עופות הסוואנה האפריקנית
קטגוריה:נמיביה: עופות
קטגוריה:לסוטו: עופות